ΠΡΩΤΗ ΜΕΡΑ ΔΕΥΤΕΡΟΣ ΚΥΚΛΟΣ
Εδώ είμαστε. Ξεκινάμε. Πρώτη μέρα. Η πρώτη από 90.
ΤΟΜ ΧΙΝΤΛΣΤΟΝ "ΛΟΚΙ" / ΕΚΤΕΛΕΣΤΙΚΟΣ ΠΑΡΑΓΩΓΟΣ
Δευτέρα, 13 Ιουνίου 2022.
Λονδίνο, Ηνωμένο Βασίλειο.
Ο χρόνος δεν υπάρχει στην ΑΧΑ, ούτε στον κόσμο του Λόκι.
Να 'μαστε, λοιπόν.
Αν και, υπάρχει στο κεφάλι μου.
Ξύπνησα σήμερα το πρωί γεμάτος ενθουσιασμό και ευγνωμοσύνη.
Ένιωσα πολύ τυχερός που το κάνω αυτό, που συνεχίζω να το κάνω, και...
Ναι, απλώς χαίρομαι πολύ που είμαι πίσω εδώ.
Πίσω στο παιχνίδι, πίσω στην ΑΧΑ, πίσω σε αυτήν την καταπληκτική ομάδα.
MARVEL STUDIOS ΕΝΩΝΟΝΤΑΣ ΤΟ ΣΥΜΠΑΝ
ΔΗΜΙΟΥΡΓΩΝΤΑΣ ΤΟ LOKI ΚΥΚΛΟΣ 2
ΖΩΝΗ ΑΦΙΞΗΣ ΑΧΑ 900 209
ΑΡΧΗ ΧΡΟΝΙΚΗΣ ΑΚΟΛΟΥΘΙΑΣ
Ενώ ήμασταν όλοι ενθουσιασμένοι που θα εξερευνούσαμε και θα ελευθερώναμε
το Πολυσύμπαν στον 1ο κύκλο...
Κάτι τρομερό συμβαίνει.
Όταν έχεις να κάνεις με ταξίδι στον χρόνο, με Πολυσύμπαν,
η πλοκή μπορεί να βαρύνει πολύ.
Και ο μόνος τρόπος για να πετύχει όλο αυτό
συνήθως είναι να το απλοποιήσεις όσο γίνεται
και να βασιστείς στους χαρακτήρες.
Μόμπιους, εγώ είμαι.
Δεν σε ξέρω.
Από την αρχή, έπρεπε να κάνουμε εκείνες τις συζητήσεις
για το πώς θα ταιριάξει όλο αυτό στο Σύμπαν της Marvel,
πώς θα ταιριάξει μέσα σε όλες τις υπόλοιπες ιστορίες,
και πώς θα επηρεάσει όλους τους άλλους χαρακτήρες.
Αλλά, όσο περισσότερο μπορέσαμε, αφού κάναμε αυτές τις συζητήσεις,
προσπαθήσαμε να κάνουμε ένα βήμα πίσω και να το δούμε απλώς ως,
"Εντάξει, τώρα ας πούμε τη δική μας ιστορία."
Ήσουν κακός και τώρα δεν είσαι.
Νόμιζα ότι ήμασταν καλοί. Πλέον δεν ξέρω.
Τουλάχιστον, μας ανάγκασες να κάνουμε κάποιες κατάλληλες ερωτήσεις.
Η προσέγγισή μας επικεντρώθηκε κυρίως
σε ποιους αγαπάει ο Λόκι, κι εμείς.
Και μετά, ακόμα και η οριοθέτηση εννοιών όπως,
"Τι είναι το Χρονολόγιο; Τι υπάρχει εκεί;
"Τι σημαίνει για τον κόσμο;"
Η δουλειά μας έγινε το να καθοδηγούμε τους χαρακτήρες στην ευαλωτότητα
που έφερε στην επιφάνεια το ανθρώπινο στοιχείο.
Είναι δύσκολο να γυρίσεις την πλάτη σου σε όλα όσα έχεις πιστέψει.
Αλλά η ΑΧΑ πρέπει να αλλάξει και πρέπει να αλλάξει τώρα.
Είναι σχεδόν σαν σφαίρα χιονιού.
Η ΑΧΑ ήταν κάτι σαν σφαίρα χιονιού
και το γυαλί έχει ραγίσει
και η μπάλα έχει ταρακουνηθεί.
Κι έτσι, η ΑΧΑ, βρίσκεται σε μια παρόμοια διαδικασία
με τη διαδικασία που βίωσε ο Λόκι στον 1ο κύκλο,
μια διαδικασία ενδοσκόπησης και θεσμικής ανάλυσης.
Αυτός έφτιαξε αυτό το μέρος! Αυτός έκλεψε τις ζωές σας!
Ένα από τα πράγματα για τα οποία μιλήσαμε είναι
ότι δυσκολευόταν να βρει οικογένεια στο Σύμπαν της Marvel,
αλλά βρήκε μια νέα οικογένεια στην ΑΧΑ.
Να ρωτήσω, η ΧρονοΠόρτα σε έστειλε με κάποιο τρόπο στο παρελθόν
-κι έτσι ξεκίνησαν όλα αυτά; -Βασικά, ήταν...
Προς τα πού πάμε;
Τη χημεία μεταξύ των ηθοποιών,
θέλαμε να συνεχίσουμε να τη δουλεύουμε στον 2ο κύκλο.
Τα πήγαιναν πολύ καλά,
ταίριαξαν από τη στιγμή που βρέθηκαν μαζί στα γυρίσματα
και διασκέδαζαν πολύ.
Και θέλαμε αυτό να το εξελίξουμε.
-Τα καταφέραμε! -Τα καταφέραμε!
Κερδίσαμε!
Είναι μια πραγματικά ξεχωριστή ομάδα ανθρώπων.
Ο 1ος κύκλος ήταν γεμάτος δυσκολίες.
Υπήρχε μια παγκόσμια πανδημία και νομίζω ότι αυτό μας έφερε κοντά.
Κι αυτό φαίνεται στην οθόνη.
-Καταπληκτικό. -Πολύ καλό, πολύ καλό.
Χάρηκα πολύ που επέστρεψα.
Είχε περάσει πολύς καιρός από την τελευταία φορά που ειδωθήκαμε.
Είναι περίεργο να σκέφτεσαι ποια ήταν η Β-15 στον 1ο κύκλο
και πώς εξελίχθηκε στον 2ο κύκλο.
Έπρεπε να δω ξανά τον 1ο κύκλο.
Λες, "Θυμάμαι τι έγινε, αλλά θυμίστε μου ποια ήταν αυτή;
"Πώς είναι η φωνή της; Πώς κινείται;"
Και μετά, βάζεις τη στολή και λες, "Ναι, το θυμάμαι αυτό."
O.B, από δω ο Κέισι. Ίσως μπορεί να βοηθήσει.
Υπήρχαν πολλοί ηθοποιοί με τους οποίους δεν έπαιξα στον 1ο κύκλο.
Και, σε αυτόν τον κύκλο, κατάφερα να...
να παίξω με όλους.
Η χημεία που υπάρχει είναι εκπληκτική.
Και με την προσθήκη νέων χαρακτήρων,
είδαμε περισσότερα στοιχεία από τον κόσμο της ΑΧΑ.
Είσαι ο Ουροβόρος;
-Ναι. -Έγραψες το εγχειρίδιο της ΑΧΑ.
-Το έχεις διαβάσει; -Διαβάσει; Το έχω απομνημονεύσει.
-Θα μου το υπογράψεις; -Ευχαρίστως.
ΑΧΑ
Είναι πολύ συναρπαστικό γιατί έχω υπάρξει λάτρης
του Σύμπαντος της Marvel για πάρα πολύ καιρό.
Καλώς ήρθατε στο εργαστήρι μου.
Και πάντα φαντασιωνόμουν ότι θα εισχωρούσα στην οικογένεια Marvel.
ΚΕ ΧΟΥΙ ΚΟΥΑΝ "Ο.Β."
Δεν πίστευα ότι θα γινόταν,
γιατί μόλις πρόσφατα επέστρεψα στην υποκριτική.
Και μια μέρα, μου λέει ο ατζέντης μου,
"Θα σε πάρει ο Κέβιν Φάιγκι."
Μου είπε μια συγκεκριμένη ώρα, μεταξύ 5:00 και 7:00.
Είχα μεγάλη αγωνία.
Αλλά, την ίδια στιγμή, ήμουν και πολύ ενθουσιασμένος.
Θυμάμαι ότι ήμουν σε μια συνάντηση εκείνη τη στιγμή,
και είπα στον άνθρωπο που είχα συναντήσει,
"Λυπάμαι ειλικρινά,
"αλλά θα πρέπει να φύγω στις 4:50."
Δεν είπα τον λόγο.
Έβαλα ξυπνητήρι στις 4:50.
Και όταν χτύπησε, έφυγα από εκεί,
περιμένοντας το σημαντικό τηλεφώνημα του κυρίου Κέβιν Φάιγκι.
Οδηγούσα προς το σπίτι και ξαφνικά χτύπησε το τηλέφωνό μου.
Το σήκωσα, και στην άλλη άκρη,
άκουσα μια φωνή,
"Γεια σου. Είμαι ο Κέβιν Φάιγκι. Γεια σου, Κε."
Και μου έλεγε
πόσο του άρεσε το Τα Πάντα Όλα.
Και οδηγούσα, και...
εκείνος επαινούσε την ερμηνεία μου και την ταινία.
Άρχισα να βουρκώνω.
Οδηγούσα και δεν έβλεπα μπροστά μου.
Και αναγκάστηκα να σταματήσω στην άκρη του δρόμου.
Μιλούσαμε, και τότε,
μου λέει, "Θα ήθελες να γίνεις μέλος της οικογένειας της Marvel;"
Ήμουν εκστασιασμένος.
Ήμουν πολύ χαρούμενος.
Το ότι μου τηλεφώνησε εκείνος, μου ήταν πολύ σημαντικό.
Μου αρέσει που είμαι στην ομάδα.
Και πράγματι, δυο μήνες μετά,
πετούσα για Λονδίνο.
Ορίστε. Αυτό είναι το μόνο που χρειάζεται να ξέρεις.
Ο Ο.Β. ήταν μια πραγματικά διασκεδαστική προσθήκη
στον κόσμο του Επιδιορθώσεις και Προωθήσεις,
και άλλο ένα ενδιαφέρον στοιχείο που είχαμε να ανακαλύψουμε στην ΑΧΑ.
Όλα όσα πρέπει να ξέρετε για αυτό, τα έγραψα μέσα εδώ.
Ομοίως, θέλαμε να πούμε κι άλλες ιστορίες με τους Ετοιμοπόλεμους.
Θα συναντήσουμε τη στρατηγό Ντοξ που παίζει η Κέιτ Ντίκι,
ή τον Κυνηγό Χ-5, ο οποίος επίσης γίνεται Μπραντ Γουλφ, που παίζει ο Ραφαέλ Καζάλ.
Καλώς ήρθατε πάλι. Λοιπόν, δεν μου βγάζετε αυτό το ΧρονοΚολάρο
και να μου φέρεστε ως ανώτερό σας;
Εγώ δεν δουλεύω εδώ.
Χαίρομαι που το γνωρίζεις αυτό. Σταμάτα να μιλάς τώρα.
Ο Χ-5 Μπραντ Γουλφ είναι ανταγωνιστής στον 2ο κύκλο.
Παράξενη φράση για μια σειρά που μιλά για έναν ανταγωνιστή.
ΡΑΦΑΕΛ ΚΑΖΑΛ "ΜΠΡΑΝΤ ΓΟΥΛΦ"
Είμαστε όλοι σε μια σειρά
που αποκαλύπτει τη διττότητα και το ανθρώπινο στοιχείο του ανταγωνιστή.
Και έτσι, σε πολλά σημεία, ο τρόπος που παρουσιάσαμε
τον Χ-5 και τον Μπραντ Γουλφ
ήταν κάτι σαν καθρέφτης του Λόκι στον 2ο κύκλο
ενός άλλου που αισθάνεται αδικημένος
και προσπαθεί να βρει δικαιοσύνη για τον εαυτό του,
κι επίσης προσπαθεί να καταλάβει τι σημαίνει η καλοσύνη μέσα του.
Χρειάζεται να δεις τον εαυτό σου αλλιώς, οπότε άσε με να βοηθήσω.
Εσύ φταις. Εσύ είσαι το πρόβλημα.
Κάθε φορά που συναντάμε μια μορφή σου, εσύ φταις.
Μεγάλο μέρος της δουλειάς μου ήταν να εκνευρίζω τον Λόκι.
Κι έτσι, εγώ και ο Τομ το διασκεδάσαμε πολύ.
Το ωραίο είναι ότι ο Χ-5, ο Μπραντ Γουλφ,
έχει δουλέψει στην ΑΧΑ τόσο πολύ καιρό
που έχει διαβάσει τα αρχεία του πάμπολλες φορές.
Τον ξέρει πολύ καλά.
Νωρίτερα, είπα μερικά σκληρά πράγματα,
ανέφερα και τη μητέρα σου. Λυπάμαι πραγματικά γι' αυτό.
Τι κάνει αυτό εδώ;
Ο Τομ είναι εκείνος που δίνει τον τόνο για τα πάντα.
Οι δυο μας μιλούσαμε πολύ
για το ύφος της σειράς.
Και τελικά, κοιτάς τον Τομ για να δεις αν το παρακάνεις.
-Και τώρα ξέρουμε τους αριθμούς. -Ναι, ναι.
Ναι.
Είναι βετεράνος σε αυτόν τον χώρο, ξέρει
τι χρειάζεται μια σκηνή.
Είναι εκπληκτικό να τον παρακολουθείς
να βάζει τα όρια σε μια σκηνή, "Εντάξει, ας παίξουμε...
"αυτήν τη σκηνή έτσι ή να τα δώσουμε όλα σε αυτήν."
Ιδανικά, θες να κυνηγάς τη μηχανή κι εγώ κυνηγάω...
Ακριβώς. Ναι, ναι.
Πολλοί από εμάς δεν έχουμε ξαναπαίξει σε κάτι τόσο μεγάλο.
Λέμε, "Βρισκόμαστε σε έναν κόσμο όπου άνθρωποι τηλεμεταφέρονται
"και ανατινάζουν τοίχους, και ταξιδεύουν στον χώρο και στον χρόνο."
Θέλω βοήθεια για να προσαρμοστώ, πρέπει να με βοηθήσετε εδώ πέρα.
Ο Τομ είναι κάτι πολύ παραπάνω από κύριος πρωταγωνιστής.
Είναι ανάμεσα στους σεναριογράφους, στις συναντήσεις για τα οπτικά εφέ,
βρίσκεται μαζί μας.
Είναι σε μεγάλο βαθμό o δημιουργός σε ό,τι σχετίζεται με το Loki.
Μια ομάδα ανθρώπων που έχουν μια συλλογική αύρα,
μοναδική σε εκείνη τη στιγμή στον χρόνο.
Βγάζει νόημα αυτό;
Σαν να ζωγραφίζεις το...
Ο Τομ είναι υπέροχος.
Θέλει πάντα να κάνει εκείνη την παραπάνω λήψη.
ΡΙΤΣΑΡΝΤ ΓΚΡΕΪΒΣ Α' ΒΟΗΘΟΣ ΣΚΗΝΟΘΕΤΗ
Το παραπάνω 20 τοις εκατό.
Έρχεται στο σετ θέλοντας να δώσει, θέλοντας να παίξει.
Δουλεύει προς έναν στόχο.
ΠΟΛ ΖΟΥΚΕΡ ΜΟΝΤΕΡ
Η δουλειά μου ως μοντέρ είναι να ακούω την ερμηνεία του.
Ο Τομ έχει διάφορες αποχρώσεις.
Μπορεί να προσαρμόσει τον ρυθμό του,
μπορεί να προσαρμόσει την έντασή του.
Αλλά σε γενικές γραμμές, είναι πολύ συγκεντρωμένος.
Δεν έχει να κάνει με το πού ή το πότε.
Έχει να κάνει με το για ποιον νοιάζομαι.
Μπορώ να ξαναγράψω την ιστορία.
Και, τέλος.
Αυτό που έχει πραγματικά ενδιαφέρον,
κάθε πρωί, ήταν ο τρόπος που ξεκινούσαμε τη μέρα.
Ο Τομ ανέβαινε στη σκηνή,
αλλά πριν τον δεις, τον άκουγες,
γιατί πάντα έρχεται στο πλατό
με ένα μικρό, φορητό ηχείο.
Και τον ακούς να έρχεται,
να μπαίνει στο πλατό
και όταν φτάνει, μας ξυπνάει όλους
και μας φτιάχνει τη διάθεση.
Κι έτσι ξεκινάμε τη μέρα μας κάθε μέρα.
Είναι καταπληκτικό να τον έχουμε εκεί,
να ηγείται ως Λόκι,
και μετά, όλοι οι υπόλοιποι να είμαστε μια διασκεδαστική συνοδεία.
Πρόκειται για μια υπέροχη συνοδεία που θα σώσει,
ξέρετε, την ανθρωπότητα.
Ειλικρινά, αυτό είναι που κάνουμε εδώ στην ΑΧΑ.
Πρέπει να δούμε το μεγαλύτερο πρόβλημα εδώ.
-Αυτόν που Παραμένει. -Ναι, και θα φτάσουμε σ' αυτό.
Πρώτα, χρειάζομαι έναν Λόκι που Παραμένει.
Πρέπει να δούμε γιατί εξαφανίζεσαι.
Ξέραμε ότι θέλαμε να αγκαλιάσουμε την ιδέα
του ταξιδιού στον χρόνο σε όλο αυτόν τον κύκλο.
Μιλήσαμε πολύ για το Σφαγείο Νούμερο 5, το μυθιστόρημα του Κουρτ Βόνεγκατ,
όπου υπάρχει κάποιος που ταξιδεύει στον χρόνο, ανεξέλεγκτα,
προσπαθώντας να καταλάβει το νόημα της ζωής του και το αφήγημα,
επειδή βιώνει τα πάντα εκτός ελέγχου.
Και υπήρχε κάτι σε αυτό που ήταν συναρπαστικό με τον Λόκι.
Προσπαθεί απεγνωσμένα να επιστρέψει στην ΑΧΑ μας
και να τους ενημερώσει ότι κάτι τρομερό έρχεται.
Και πάλι, ο Λόκι δεν μπορεί να μείνει σε ένα μόνο μέρος.
Κάτι είχε συμβεί στη φύση του χρόνου.
Όταν Αυτός που Παραμένει σκοτώνεται από τη Σίλβι,
τα χρονολόγια αρχίζουν να διακλαδίζονται.
Και ουσιαστικά, η άγκυρα του Λόκι στη διάσταση του χρόνου
γίνεται ασταθής.
Αλήθεια, Μόμπιους. Είμαι στην παρελθοντική ΑΧΑ
και ξαφνικά τα νιώθω όλα να χάνονται μέσα μου και διαλύομαι,
μεταφέρομαι στον χρόνο, ξεριζωμένος από εκεί εδώ.
-Πώς είναι δυνατόν αυτό; -Δεν ξέρω.
Αλλά δεν ξέρω πόσο χρόνο έχω μέχρι να συμβεί ξανά.
Η φυσική του παρουσία δεν έχει ασφαλή βάση
στη χρονική πραγματικότητα.
Ακόμα και αυτήν τη στιγμή, σκέφτομαι,
είμαι εδώ τώρα.
Είμαι εδώ στον χώρο, αλλά είμαι εδώ τώρα.
Ο Λόκι έχει ένα πρόβλημα,
είναι ριζωμένος στον χώρο, αλλά όχι στον χρόνο.
Οπότε, ουσιαστικά, παραπαίει...
Γαμώτο!
...ανάμεσα στο παρελθόν, το παρόν και το μέλλον.
Βρίσκεται σε ένα μέρος, και μετά, ξαφνικά, βρίσκεται στο ίδιο μέρος,
αλλά σε διαφορετική στιγμή.
Προκαλεί μεγάλη αστάθεια στον ίδιο,
και σε όποιον βρίσκεται μαζί του,
γιατί φαίνεται σαν να εξαφανίζεται συνεχώς.
-Μόλις εξαφανίστηκες. -Το ξέρω.
Δεν μπορώ να το βλέπω πια, γιατί είναι φρικτό.
Τι; Αφού είπες ότι δεν δείχνει τόσο άσχημο.
Είπα ψέματα.
Έχει κάπως εξελιχθεί καθώς το συζητάμε,
σε επίπεδο σεναρίου και χαρακτήρα καθώς και σε οπτικό επίπεδο.
Συνειδητοποιήσαμε ότι θα ήταν πολύ ενδιαφέρον
αν το κάναμε μια πολύ οδυνηρή εμπειρία.
Ο Τομ πραγματικά αγκάλιασε την ιδέα.
Θα είναι κάπως σαν ανεμόμυλος και κάτω.
Μας έδωσε απίστευτες ερμηνείες
κι εμείς των οπτικών εφέ, θα ακολουθήσουμε τα ποικίλα στοιχεία του,
καθώς μεταφέρεται μέσα από αυτές τις διαφορετικές χρονικές περιόδους.
Το σώμα του Λόκι έχει διασπαστεί μοριακά.
Έχει διασπαστεί... Κάθε... Κάθε άτομο, κάθε κύτταρο του σώματός του
διασπάται και διαλύεται, αποσυναρμολογείται
και μετά συναρμολογείται πολύ γρήγορα
και ξαναδιασπάται σε άλλο χρόνο.
Υπάρχει ένα όριο για το πώς να δείχνει
ότι γεννιέται και πεθαίνει την ίδια στιγμή.
Και η ιδέα τού πώς να το δείξεις αυτό,
πώς να το κάνεις να δείχνει
φρικτό και σχεδόν σαν ταινία τρόμου.
Αλλά όχι με αίματα και βία,
αλλά με έναν τρόπο λίγο πιο στιλάτο και φίνο.
Σε αυτό το σημείο, ντρέπομαι που λέω ότι
στις περιορισμένες ταξιδιωτικές σωματικές μου ικανότητες,
δεν περιλαμβάνεται το ταξίδι στον χρόνο.
Οπότε έπρεπε να βρούμε έναν τρόπο.
Προφανώς, ήξερα ότι κάποια στιγμή
θα δεχόμουν την πολύτιμη βοήθεια του τμήματος οπτικών εφέ.
Ήθελα να τους δώσω πολύ υλικό,
οπότε προσπαθήσαμε να γυρίσουμε διαφορετικές παραλλαγές
στριφογυρίσματος μέσα στην πραγματικότητα,
απομάκρυνσης από αυτήν,
ή εισόδου μέσα της.
Τώρα μπορείς να κάνεις ότι ορμάς κατευθείαν στην κάμερα;
Έλα προς την κάμερα,
στριφογύρισε και έλα πάλι προς την κάμερα.
Μας δίνει όλο αυτό το υλικό και παρουσιάζει
διάφορες ερμηνείες εντελώς εκπληκτικά.
Δεν θα μπορούσαμε να έχουμε καλύτερο ηθοποιό
και καλύτερο συνεργάτη για κάτι τέτοιο.
Ίσως να κάνω ένα και από αυτήν την πλευρά;
Και μετά να στριφογυρίσω, ναι.
Στην επεξεργασία, βασικά φέραμε όλα αυτά τα στοιχεία μαζί.
Διαλέξαμε το πιο τρελό κούνημα χεριών
και δημιουργήσαμε ένα εφέ στην επεξεργασία.
Και μετά, με αυτό, παίξαμε με ήχους.
Είχαμε ήχους από τεντώματα και σπασίματα οστών
και διάφορα τέτοια που πραγματικά ενίσχυαν
τα εφέ για το ταξίδι στον χρόνο.
Μετά, παίρνουμε όλες αυτές τις κινήσεις
και τις συγχωνεύουμε όλες μαζί
και ανοίγουμε τον χρόνο ανάμεσα σε κάθε κίνηση.
Και σε 3D, στον υπολογιστή,
προσομοιώνουμε, ακολουθούμε τις κινήσεις
και χρησιμοποιούμε λογισμικό προσομοίωσης και λογισμικό μοντελοποίησης
για να εκτείνουμε τη μία κίνηση προς την άλλη
και να φαίνεται σαν να αρπάζεται βίαια μέσα στον χρόνο,
και ότι γεννιέται και πεθαίνει την ίδια στιγμή.
Βγάζω ήδη το καπέλο μου
στην ομάδα οπτικών εφέ που με βοήθησαν.
Αλλά, ήταν κάτι πραγματικά σωματικό.
Πιο σωματικό από ό,τι νόμιζα ότι θα ήταν.
Σχολή Σύγχρονου Χορού του Λονδίνου.
Μας έκανε να παίξουμε ένα ευχάριστο παιχνίδι,
κατά το οποίο ο Λόκι ταξιδεύει μέσα σε διάφορες στιγμές
σε όλα αυτά τα κλαδιά στο Ιερό Χρονολόγιο.
Αλλά, πάντα καταλήγει σε ανθρώπους που γνωρίζει,
ή σε μέρη που έχει ξαναβρεθεί.
Κι έτσι, αρχίζουμε να συνειδητοποιούμε ότι ίσως, κατά κάποιο τρόπο,
ο Λόκι είναι η κόλλα που κρατάει όλα αυτά τα πράγματα μαζί.
Όλοι οι φίλοι σου έχουν ΧρονοΑύρα, σωστά;
Σωστά.
Αυτό σημαίνει ότι μια ομάδα ανθρώπων
θα είχε μια συλλογική αύρα, μοναδική σε εκείνη τη στιγμή στον χρόνο.
Με κάθε χαρακτήρα στην ΑΧΑ,
θέλαμε να εντρυφήσουμε στο ποιοι είναι,
τι τους ωθεί να κάνουν τα πάντα.
Όλοι υπάρχουν σε αυτήν την καθοριστική στιγμή.
Πείτε στην ΑΧΑ να σταματήσει το κλάδεμα, ξεκινώντας από τώρα.
Όλοι στην ΑΧΑ είχαν μία ζωή,
και τώρα ξαφνικά μαθαίνουν ότι αυτή η ζωή τούς είχε επιβληθεί,
ότι όλοι είχαν κι άλλες ζωές, ότι είναι όλοι Αποκλίνοντες.
Εγώ δεν είμαι κυνηγός, εσύ δεν είσαι αναλυτής.
Τίποτα από αυτά δεν είναι αληθινό.
Είναι πολύ δύσκολο να παρακολουθούμε ολόκληρη την ιστορία.
Υπάρχει το ταξίδι στον χρόνο,
υπάρχει ο Λόκι του παρελθόντος, του παρόντος,
η παρελθοντική Β-15, η τωρινή Β-15,
η Β-15 Αποκλίνοντας στο Χρονολόγιο,
και λέγαμε, μόλις τις προάλλες,
"Πρώτη φορά βλέπουμε τον Λόκι να ταξιδεύει στον χρόνο."
Και λέω, "Όχι, τον έχουμε ξαναδεί."
Και μου λένε, "Βασικά, όχι,
"απλώς κάναμε το γύρισμα, δεν το έχεις δει.
"Και δεν ήσουν εσύ, ήταν η Β-15 του Χρονολογίου,
"δεν ήταν η Β-15 της ΑΧΑ."
Και λέω, "Α, μάλιστα!"
Υπήρξαν πολλές συζητήσεις για το πώς θα αντιδρούσαν όλοι,
όταν θα μάθαιναν ότι είχαν ζωές στο Χρονολόγιο.
Η Β-15 είχε μια διαφορετική εμπειρία,
γιατί της έδειξε η Σίλβι ποια ήταν η ζωή της στο Χρονολόγιο.
Φαινόμουν χαρούμενη.
Και τώρα;
Έτσι, όταν έρχεται μέσα,
δείχνει αποφασισμένη.
Θέλει να επιστρέψει σε αυτό,
αλλά πρέπει επίσης να παλέψει για να το καταφέρουν και άλλοι άνθρωποι.
Οι άνθρωποι έχουν ζωές στο Χρονολόγιο, Μόμπιους.
Πρέπει να έχουν την ευκαιρία να τις ζήσουν.
Η ομορφιά του σεναρίου είναι ότι όλοι έχουν μια πορεία.
Και, για μένα προσωπικά,
ξεκινώ με την πανοπλία μου
και το ΧρονοΡαβδί και τα βάζω με θεούς.
Καταλήγω με μια στραβή γραβάτα και χωρίς πανοπλία.
Μαλακώνει όλο και πιο πολύ
και πλησιάζει σε αυτό που ήταν κάποτε στο Χρονολόγιο
και όχι σε αυτό που την έκανε η ΑΧΑ.
Δεν υπάρχει επιστροφή τώρα.
Ποιος μίλησε για επιστροφή;
Η σημερινή σκηνή είναι,
ο Λόκι επιστρέφει στο Χρονολόγιο για να βρει τον Μόμπιους,
ο οποίος ζει την αρχική του ζωή όπου εργάζεται...
ΟΟΥΕΝ ΓΟΥΙΛΣΟΝ "ΜΟΜΠΙΟΥΣ"
Βασικά, εδώ, ναι. Λέγεται "Πιράνχας".
Πιράνχας Υδάτινα Σπορ.
ΠΙΡΑΝΧΑΣ ΥΔΑΤΙΝΑ ΣΠΟΡ ΜΕ ΧΡΗΜΑΤΟΔΟΤΗΣΗ
Πουλάνε τέτοια πράγματα.
Λένε ότι το προσωπικό σκάφος είναι κάτι σαν τη μοτοσικλέτα του λογικού.
Έλα, είσαι έτοιμος για την ποσειδώνια στιγμή σου;
Ανέβα στο μηχάνημα.
Πώς να δημιουργήσω έναν χαρακτήρα ανάμεσα στον Ντον
που να διαφέρει από τον Μόμπιους; Να, ο Ντον είναι πωλητής.
Κι έτσι, έχει λίγο από την προσωπικότητα του πωλητή.
Ξέρεις τη χαβανέζικη λέξη, "μάνα";
Σημαίνει "πνευματική δύναμη ζωής που διαπερνά ολόκληρο το σύμπαν".
Είσαι έτοιμος ν' ανέβεις στο μηχάνημα και να ρουφήξεις το μάνα;
Ο Μόμπιους έχει λίγο το προφίλ του κυνικού ντετέκτιβ.
Πρέπει να προσέχεις όταν το κάνεις αυτό όσο καιρό το κάνω εγώ
γιατί μπορεί να αρχίσεις να το βαριέσαι αν δεν προσέξεις.
Γιατί όλα γίνονται κάπως προβλέψιμα, στάσιμα.
Μα εσύ δίνεις νέα πνοή σε αυτό το τραγούδι.
Η κατάσταση είναι αστεία, ο κόσμος είναι αστείος.
Οι χαρακτήρες έχουν... χαρακτήρα.
Ο Μόμπιους μπορεί να γίνεται εκκεντρικός
επειδή ο Λόκι είναι εκκεντρικός, γιατί είναι.
Αλλά δεν αντιλαμβάνονται έτσι τους εαυτούς τους.
Είναι ευθείς άντρες σε έναν παράλογο κόσμο.
Άνεμος στα μαλλιά, σταγόνες να σε χτυπάνε στο πρόσωπο.
Και τίποτα άλλο παρά μόνο ανοιχτή θάλασσα μπροστά σου.
Φίλε, νιώθω ασταμάτητος σήμερα.
Στο Χρονολόγιο, ο Ο.Β. είναι συγγραφέας επιστημονικής φαντασίας.
Το όνομά του είναι Α. Ντ. Νταγκ.
Διδακτορικό, ιδιαίτερα έξυπνος τύπος.
Αλλά είναι ένθερμος συγγραφέας.
Και γράφει καταπληκτικά μυθιστορήματα επιστημονικής φαντασίας
που κανείς δεν θέλει να διαβάσει.
Κοιτάξτε! Είσαστε τυχεροί. Πρέπει να του δώσετε μια ευκαιρία.
Αυτήν τη στιγμή, είμαστε στο γκαράζ του, στο εργαστήρι του.
Είναι ένα από τα πιο όμορφα σκηνικά που έχω δει ποτέ.
Το εκπληκτικό σε αυτήν τη σειρά
είναι ότι πολλά από τα σκηνικά είναι πραγματικά, χωρίς CGI.
Είμαι συνηθισμένος σε αυτό,
γιατί στη δεκαετία του '80, έτσι κάναμε ταινίες.
Και είναι υπέροχο.
Είναι ασφαλής ο χώρος;
Ναι, όλη αυτή η περιοχή είναι εγκαταλελειμμένη.
Δεν υπάρχει κανείς τριγύρω.
Το να μαθαίνεις ότι σε άρπαξαν από ένα Χρονολόγιο
για να δουλέψεις στην ΑΧΑ,
σε κάνει να αναρωτιέσαι πολύ
για το ποιος ήσουν πριν από αυτό.
ΝΗΣΟΣ ΑΛΚΑΤΡΑΖ
Κέισι. Ευτυχώς, είσαι εδώ.
Πώς ήρθες εδώ;
Πώς ήρθα πού; Πού είναι το εδώ;
Στο Αλκατράζ.
Το να βλέπεις τον Κέισι ως Αποκλίνοντα
να κάνει τις σκηνές στο Αλκατράζ,
ήταν φανταστικό.
Το γεγονός ότι ο Κέισι ήταν φυλακισμένος,
θεωρώ ότι ήταν φοβερή τροπή.
Θυμάμαι να κοιτάζω το σενάριο και να λέω,
"Δεν θες αλήθεια να το κάνω αυτό. Είναι καταπληκτικό."
Πρέπει να βρεις τρόπο να φύγεις μόνος σου.
Λυπάμαι, φίλε.
ΖΑΝΙΑΚ! ΜΠΡΑΝΤ ΓΟΥΛΦ
ΖΑΝΙΑΚ! ΦΥΛΛΑΔΙΟ ΣΟΥΒΕΝΙΡ
Γνωρίζουμε τον Μπραντ Γουλφ στο πρώτο επεισόδιο,
ενώ κοιτάζει το περιοδικό για τζετ σκι του Μόμπιους.
Κι εκεί είναι που συνειδητοποιεί,
"Μια στιγμή, υπάρχει ένας μεγαλύτερος κόσμος εκεί έξω
"για τον οποίο δεν ξέρω τίποτα."
Πήγε πίσω στον χρόνο, κορόιδεψε κατά κάποιο τρόπο το σύστημα.
Δεν πάει πίσω για να φτιάξει Star Wars,
δεν μπορεί να κάνει κάτι φοβερό που θα αλλάξει τον ρου της ιστορίας.
Αλλά μπορεί να σκεφτεί, "Λέτε να κάνω ταινίες από κόμικς;
"Λέτε να αρχίσω να κάνω τέτοια πριν γίνουν πολύ δημοφιλή;"
Ο X-5 είναι ηθοποιός τώρα;
Ή σε μυστική αποστολή.
Εμένα μου φαίνεται αληθινό.
Πίσω από αυτό είναι η πρεμιέρα του Ζάνιακ στη δεκαετία του 1970.
Υπάρχει ένα μεγάλο πλήθος που θέλει να δει τον σούπερ σταρ Μπραντ Γουλφ
στον πρωταγωνιστικό ρόλο ως Ζάνιακ.
Και ο Λόκι με τον Μόμπιους εμφανίστηκαν
για να δουν γιατί ο ανιχνευτής του Χ-5 τους οδηγεί εδώ.
Εκπλήσσονται όταν ανακαλύπτουν ότι είναι εντελώς διαφορετικός τώρα
και θέλουν να ανακαλύψουν την αλήθεια.
Πώς νιώθεις για τη ραγδαία άνοδό σου στη δόξα;
Δεν ξέρω πώς νιώθω, αλλά δείχνω ωραίος.
Έλα τώρα, κοίτα εδώ.
Πολύ ωραίος.
Νομίζω ότι η ταινία του Μπραντ δεν θα αντέξει στον χρόνο.
Έλα, ρε Μόμπιους. Θα καταστρέψεις τη ζωή μου εδώ.
Τη ζωή σου εδώ;
Το να σπας πόρτες, να τρέχεις σε σοκάκια,
να πηδάς πάνω κάτω σε σκάλες, ή να μπαίνεις κάτω από τη γη,
να τρέχεις μέσα σε έναν τρελό λαβύρινθο επειδή σε κυνηγά ένας θεός,
είναι από μόνο του περιπέτεια.
Κάνεις δικά σου κόλπα τώρα;
Πολύ χαριτωμένο.
Θυμάμαι να συζητάω με τον Κέβιν Ράιτ, τον παραγωγό,
μετά τη σκηνή που η Σίλβι σκοτώνει Αυτόν που Παραμένει.
Ήταν η τελευταία σκηνή που γυρίσαμε
στην Ατλάντα, στον 1ο κύκλο.
Και μου λέει, "Πού λες να πηγαίνει η Σίλβι μετά;"
Και απαντώ, "Εσύ πού λες ότι πάει;
"Νομίζω ότι θα πεινάει πολύ."
Κι έτσι έμαθα ότι πρέπει πάντα να προσέχεις τι λες στους παραγωγούς.
Γιατί τελικά κατέληξα με στολή McDonald's.
Να παραγγέλνω τα πάντα στο μενού.
Πώς το κάνω αυτό;
Τι θα θέλατε;
Όχι σκίουρο, ούτε πόσουμ, ούτε αρουραίο.
Κάτι που να είναι ήδη νεκρό, και τίποτα με πρόσωπο.
Παρακαλώ.
Βασικά, είναι μια μεταφορά για το ότι η Σίλβι θέλει
να βιώσει πώς είναι να ζει στον κόσμο.
Και να μην είναι φυγάς συνεχώς,
να μην κρύβεται σε δυστοπικά μέρη
όπου κινδυνεύει συνεχώς,
αλλά να βιώσει πώς είναι να είναι φυσιολογική.
Βρίσκεται σε κλαδί ενός Χρονολογίου,
στην ουσία, για πρώτη φορά,
έχοντας ελεύθερη βούληση.
Δεν το είχε ποτέ. Η Σίλβι δεν έπρεπε να υπάρχει.
Δεν είναι μέρος του Ιερού Χρονολογίου,
οπότε καταδιώκεται από την ΑΧΑ από τότε που ήταν παιδί.
Και αυτή είναι η πρώτη της ευκαιρία
να πειραματιστεί με την ελευθερία, με τις επιλογές.
Κοίτα, Λόκι, όσο κι αν θα ήθελα να δω την ΑΧΑ να καταστρέφεται εντελώς,
δεν έχω καμία πρόθεση να επιστρέψω εκεί.
Η ζωή μου είναι εδώ.
Η Σίλβι συνειδητοποιεί πόσα έχει χάσει
και αρχίζει να συνδέεται με μόνο λίγους ανθρώπους.
Και αρχίζει να συνειδητοποιεί πόσο σημαντικό είναι αυτό για εκείνη.
Οι φίλοι σου γύρισαν εκεί που ανήκουν.
Αλλά χωρίς αυτούς...
Πού ανήκω εγώ;
Όλοι γράφουμε τις ιστορίες μας τώρα.
Είχαμε μια πραγματικά καταπληκτική ομάδα στον 1ο κύκλο
και θέλαμε να συνεχίσουμε με όσο το δυνατόν περισσότερους από τότε,
έτσι ο σχεδιαστής παραγωγής, Κάσρα Φαραχάνι,
συνεχίζει και στον 2ο κύκλο.
Μπήκε στην καρέκλα του σκηνοθέτη για ένα επεισόδιο.
Το ίδιο για ο επόπτης οπτικών εφέ, Νταν Ντελέου,
με τον οποίο κάναμε ένα σωρό ταινίες στο κομμάτι των οπτικών εφέ.
Πολλές φορές υποψήφιος για Όσκαρ για τη δουλειά του.
Ήταν υπέροχο να βλέπεις τους ηθοποιούς να αναλαμβάνουν νέους ρόλους.
Ομοίως, είχαμε φοβερή εμπειρία στο Moon Knight με τους Άαρον και Τζάστιν.
Και τελικά, πήραν τον ρόλο του βασικού σκηνοθέτη εδώ,
σκηνοθετώντας τέσσερα από τα έξι επεισόδια.
Και οι τέσσερις σκηνοθέτες μας, Άαρον και Τζάστιν, Νταν και Κάσρα,
έδειξαν μεγάλο σεβασμό
σε ό,τι είχαμε δημιουργήσει στον 1ο κύκλο.
Ξέρουν ότι είναι ήδη ένα ζωντανό θηρίο.
Οπότε δεν ήρθαν με τη λογική να αλλάξουν τα πάντα.
Αλλά, όλοι έβαλαν διακριτικά τη σφραγίδα τους στα επεισόδιά τους.
Ένα μεγαλύτερο μέρος της δουλειάς μας
είναι οι χαρακτήρες που εξελίσσονται με τέτοιο τρόπο
που γίνονται λιγότερο κακοί
και περισσότερο ήρωες.
Εδώ ξεκίνησαν όλα.
Η επιστημονική φαντασία του Loki
ταιριάζει πολύ ωραία με όλη τη δουλειά μας,
και με τον ίδιο τρόπο που το Moon Knight είχε την άδεια να είναι περίεργο,
ένα από τα πρώτα πράγματα που μας είπε ο Κέβιν Φάιγκι,
όταν μας ρώτησε αν θέλαμε να κάνουμε τον 2ο κύκλο, ήταν,
"Δεν θέλουμε να το κάνετε αν δεν δημιουργήσετε κάτι διαφορετικό."
Και αυτό, νομίζω, μας έκανε να ασχοληθούμε με το όλο θέμα,
ότι μπορεί να είναι όσο περίεργο θέλουμε.
Δεν είναι σαν να κάνεις... Έτσι.
Είναι επειδή ακόμα πηδάει, οπότε είναι σαν να είσαι εδώ, κάτω.
Προέρχονται από ταινίες τρόμου
και μπορώ να καταλάβω στο γύρισμα
ότι τους αρέσει το αργό ζουμάρισμα στο πρόσωπο,
τους αρέσει λίγη συμμετρία και να δημιουργούν ατμόσφαιρα.
Είναι πολύ διασκεδαστικό για τους ηθοποιούς,
ειδικά επειδή ξέρεις ότι θα βγει καλά στην οθόνη.
Όταν κάνουμε τη λίστα λήψεων ή το εικονογραφημένο σενάριο,
ή ό,τι είναι που ετοιμάζουμε στην προπαραγωγή,
δουλεύουμε με σχέδια, φωτογραφίες,
και μερικές φορές, με μακέτες των σετ.
Έτσι δεν υπάρχουν εκπλήξεις όταν μπαίνεις μέσα.
Όταν δουλεύαμε τις λήψεις μας και κάναμε λίστες και προγραμματισμό,
γράψαμε ένα πυκνό έγγραφο περίπου 12 σελίδων
για τη γενική οπτική προσέγγιση.
Και μετά, ένα ωριαίο βίντεο με διαφορετικά παραδείγματα
για πράγματα που ταιριάζουν ή όχι,
τι πρόκειται να κάνουμε και τι όχι,
γιατί το οπτικό στιλ διαφέρει από τον 1ο κύκλο.
Μετά, ο κινηματογραφιστής μας, Άιζακ Μπάουμαν,
το πήρε κι έφτιαξε ένα βιβλίο 700 σελίδων
όχι μόνο με αναφορές, κανονικό εκτυπωμένο βιβλίο,
ολόκληρης της οπτικής γλώσσας της σειράς μέχρι τα πιο μικρά φώτα.
Όταν σχεδιάζεις την εμφάνιση ενός έργου,
ο τρόπος για να το κάνεις να φαίνεται κομψό και στιλιζαρισμένο
και με ακεραιότητα, είναι να έχεις όσο το δυνατόν μικρότερο εύρος.
Να έχεις όσο το δυνατόν λιγότερη ποικιλία στις στολές και το στιλ
για να έχει το έργο ένα συνεκτικό σύνολο.
Ωστόσο, θέλαμε να κάνουμε κάτι διαφορετικό
με όλες αυτές τις περιόδους που επισκεπτόμαστε,
γιατί υπήρχε κίνητρο.
Δεν μπορούσαμε να αγνοήσουμε το κίνητρο.
Έτσι, πριν αρχίσουμε να γυρίζουμε το πρώτο επεισόδιο,
καταγράψαμε όλες τις χρονικές περιόδους, όλα τα σκηνικά.
Τα πάντα δημιουργήθηκαν για να ξεχωρίζουν
και να είναι συγκεκριμένα και συνδεδεμένα με το περιβάλλον τους.
Επίσης, με την προετοιμασία από πριν,
σιγουρευτήκαμε ότι τα πάντα αποτελούσαν ένα συνεκτικό κομμάτι της ιστορίας.
Στον πρώτο κύκλο του Loki, μου ζήτησαν να βοηθήσω
στη μετα-παραγωγή των οπτικών εφέ.
Eρωτεύτηκα τη σειρά. Έτσι, όταν εμφανίστηκε η ευκαιρία
και είπαν, "Τι θα έλεγες να κάνεις ένα επεισόδιο στον 2ο κύκλο;"
Άδραξα την ευκαιρία.
Η ειρωνεία είναι ότι το 2ο επεισόδιο έχει τα λιγότερα οπτικά εφέ
όλου του κύκλου.
Πόσες φορές ήρθαν άνθρωποι της ομάδας για να μου πουν,
"Είναι παράξενο που κάνεις το επεισόδιο
"με τα λιγότερα οπτικά εφέ."
"Ναι, το έχω καταλάβει."
Το 2ο επεισόδιο είναι σαν ένα είδος συνωμοσίας
και κάτι σαν θρίλερ,
πρέπει να βρουν τη Σίλβι,
θέλουν απαντήσεις, τι συνέβη στο Τέλος του Χρόνου.
Όταν πρωτοδιάβασα το σενάριο,
ένιωσα σαν να διαβάζω κάτι από το Ο Άνθρωπος από τη Γαλλία,
σαν τις ταινίες του '70 που ακολουθούσες την οπτική των χαρακτήρων
καθώς έλυναν γρίφους.
Ο Νταν έλεγε, "Είδα αυτό που έκανες στο 1ο επεισόδιο,
"θυμάμαι αυτό που έκανες στην ανάγνωση για το 2ο επεισόδιο.
"Δεν θέλω να το ξεχάσεις. Πάμε για την 3η λήψη.
"Κάνουμε δύο απανωτές,
"μετά εκείνο το αναπάντεχο που πειραματίζεσαι."
-Ζάνιακ. -Ναι, τι;
-Θέλω να μάθω. -Έλα τώρα.
-Σε παρακαλώ. -Δεν σε νοιάζει η ταινία μου.
Μπραντ, είδα την αφίσα. Φαινόταν τρομακτικό.
Δεν είναι. Δεν είναι.
Δεν είναι τρομακτικό. Είναι σοφιστικέ θρίλερ, εντάξει;
-Ναι; -Κινηματογράφος είναι.
Λες και έχεις ιδέα από αυτά.
Αν και,
εννοιολογικά είναι σαν τηλεόραση,
με την έννοια ότι έχει παραγωγούς,
το στούντιο καθοδηγεί τα σενάρια, αλλά όταν παίρνεις μέρος,
μπαίνεις αμέσως σε ένα δωμάτιο με όλους τους υπόλοιπους,
όπου αναπτύσσονται τα σενάρια,
με σεναριογράφους και παραγωγούς,
και τους υπόλοιπους σκηνοθέτες του κύκλου,
και όλοι συνεργαζόμαστε για όλα τα επεισόδια.
Δουλεύουμε το σενάριο και ο Τομ είναι εκεί
κι έρχεται και ο Όουεν και η Σοφία,
όλοι δίνουν την οπτική τους για τους χαρακτήρες
κι έτσι το σενάριο εξελίσσεται όλο και περισσότερο...
Κι η ιδέα είναι πάντα ότι κερδίζει η καλύτερη ιδέα.
Λίγο υπερβολικό, δεν νομίζεις; Το θέατρο σκιών;
Εγώ το βρήκα πολύ εύστοχο.
Είμαι στην ομάδα του Loki πολύ καιρό.
Από το φθινόπωρο του 2019.
Τότε ήταν που ξεκινήσαμε την προετοιμασία του 1ου κύκλου.
Έτσι, όταν ήρθε αυτός ο κύκλος,
με ρώτησαν αν ήθελα να συμμετάσχω στο σενάριο,
που ήταν μια τεράστια τιμή και πολύ διασκεδαστικό, και...
Κατά κάποιο τρόπο, είχε νόημα γιατί μεγάλο μέρος της σειράς
βγαίνει από τον κόσμο, στον οποίο διαδραματίζεται.
Από αυτήν την ευκαιρία,
ήρθε η ακόμα πιο φανταστική ευκαιρία να σκηνοθετήσω το 3ο επεισόδιο,
το οποίο είναι πολύ διαφορετικό από τον υπόλοιπο κύκλο, μπορώ να πω.
Ο Κάσρα κάνει αυτές τις λήψεις διαρκείας
πραγματικά περίπλοκων σκηνών,
που είναι σαν να ορμάει, δείχνει σχεδόν σαν μονοκόμματη λήψη,
και είναι πολύ ωραίο γιατί είναι δύσκολο.
Μπαίνεις στη ροή της σκηνής, αν δεν κόβεις συνέχεια.
Έχουμε διαφορετικό στιλ, εντάξει; Εγώ δεν κάνω τουρισμό.
Εσύ είσαι της δράσης, δηλαδή μια χαρά.
Εγώ έχω μια πιο αργή, συνειδητή, εγκεφαλική προσέγγιση,
γιατί βλέπω τα πάντα.
Η απόφαση να διαδραματίζεται αυτό το επεισόδιο στην Παγκόσμια Έκθεση
προηγείται της συμμετοχής μου στο έργο,
αλλά νομίζω ότι είναι ένα πολύ ξεχωριστό και εικονοκλαστικό σκηνικό.
Επίσης, είναι απλώς ένα πολύ απίθανο μέρος
να βρεις τον επόμενο Αποκλίνοντα του Κανγκ.
Αν είναι εδώ, θα τις βρούμε.
Αν είναι εδώ.
Μόνο με έναν τρόπο θα το μάθουμε.
Αυτό είναι το Μίντγουεϊ Πλεζάνς.
Μερικοί άνθρωποι αναφέρονται σε αυτό ως το λούνα παρκ
ή το μαγαζί δώρων της Παγκόσμιας Έκθεσης.
Το Μίντγουεϊ ήταν το πιο ψυχαγωγικό κομμάτι της,
με εκθέσεις από διάφορα μέρη του κόσμου
και πιο προσιτό στους ανθρώπους της εργατικής τάξης.
Πόσο τέλεια είναι αυτή η ρόδα;
Στοπ.
Όπως βλέπετε, υπάρχουν μπλε οθόνες και στα δύο άκρα του πλατό.
Το πλατό θα επεκταθεί με εφέ.
Αλλά καταφέραμε να φτιάξουμε ένα αρκετά μεγάλο κομμάτι.
Θα δείτε το Κάιρο, την αιγυπτιακή έκθεση,
και υπάρχει ένα κινέζικο χωριό,
και ένα νορβηγικό μακρύ οίκημα,
όπου υπάρχουν σημαντικά αγάλματα των Σκανδιναβών θεών,
στα οποία δεν υπάρχει ο Λόκι.
Μερικές φορές ξεχνάω ότι είσαι ένας από αυτούς.
Είσαι ένας από αυτούς. Με ξεπερνάει.
Στον 2ο κύκλο,
θέλαμε να χρησιμοποιήσουμε Αυτόν που Παραμένει
και έναν Αποκλίνοντά του, με κάποιο τρόπο.
Αλλά θέλαμε να ανατρέψουμε τις προσδοκίες
και να μην έχουμε την ξεκάθαρη γραμμή που ίσως περίμενε ο κόσμος.
Έτσι, όταν βλέπουμε τον Τζόναθαν εκεί, πάνω στη σκηνή,
έχουμε Αυτόν που Παραμένει,
αλλά σε μια εντελώς διαφορετική εκδοχή.
Μη σοκάρεστε
όταν σας λέω
ότι ο χρόνος είναι το μέλλον...
της ενέργειας.
Είναι λαμπρός επιστήμονας,
άλλα έχει γεννηθεί σε λάθος στιγμή.
Κι έτσι, ίσως κάποια μέρα, θα γίνει Αυτός που Παραμένει.
Θα γίνει εκείνο το επικίνδυνο, τρομερό άτομο.
Αλλά αυτήν τη στιγμή, είναι ένας συμπαθητικός χαρακτήρας.
Τα πάμε πολύ καλά εδώ.
Είμαστε εδώ στο υπέροχο Σικάγο.
Το όνομά μου είναι Βίκτορ Τάιμλι.
Ο χρόνος είναι το παν.
Όσον αφορά τον ίδιο τον Αργαλειό,
αυτό ουσιαστικά είναι το πρωτότυπο
του Χρονικού Αργαλειού που τελικά
βρίσκεται στον πυρήνα της ΑΧΑ.
Και η ιδέα είναι ότι η εφεύρεση του Βίκτορ Τάιμλι
σε συνδυασμό με τις πληροφορίες που έλαβε από το Εγχειρίδιο της ΑΧΑ,
που ήταν γεμάτο με τα γραπτά του Ο.Β,
και μέσα από αυτήν τη διαδικασία έφτασε στον πρωτότυπο Αργαλειό.
Ο Χρονικός Αργαλειός μου
αναστρέφει τη Χρονική Αποσύνθεση της ηλεκτρικής ενέργειας που τον διαρρέει,
μειώνοντας την εντροπία της και συγκεντρώνοντάς τη
σε λεπτά, οργανωμένα νήματα...
ενέργειας!
Στην περίπτωση αυτού του αντικειμένου βικτοριανής εποχής,
η ιδέα είναι ότι υφαίνει νήματα ενέργειας
γιατί επικεντρώνεται στη βελτίωση της αποτελεσματικότητας
της ηλεκτρικής παραγωγής.
Ενώ εκείνος στην ΑΧΑ εφαρμόζει την ίδια ιδέα
σε νήματα χρόνου.
Υπάρχει, λοιπόν, ένα παρόμοιο είδος οπτικής γλώσσας
σε αυτόν τον Αργαλειό και σ' εκείνον της ΑΧΑ,
αλλά αυτός αποτελείται από υλικά
και μεθόδους κατασκευής από τη βικτοριανή εποχή.
Όλη η επιστήμη είναι φαντασία
μέχρι να γίνει γεγονός!
Κύριε Τάιμλι. Ένα λεπτό, παρακαλώ.
Φυσικά.
Πρέπει να μιλήσουμε για το μέλλον σας.
Η Γκούγκου κατάλαβε πλήρως πού προσπαθούσαμε να φέρουμε τη Ρενσλέιερ.
Μπορούσε εύκολα να είχε γίνει κακιά αντί να είναι άνθρωπος.
Εσύ είσαι που τάχθηκες με τον Λόκι αντί με μένα.
Μη μου λες για συνεργασίες, λοιπόν.
Υπάρχει ένας πολύ εύκολος τρόπος να έχουμε μια μονοδιάστατη Ρενσλέιερ,
δηλαδή θέλει εξουσία και τέρμα.
Αυτό, όμως, που νιώσαμε είναι
ότι της είχαν φερθεί άδικα και ότι είχε πραγματικά την επιθυμία
να φέρει σταθερότητα στην ΑΧΑ, το οποίο είναι σημαντικό.
Άρα είναι ανταγωνίστρια, αλλά δεν νομίζω ότι είναι κακιά.
-Δεσποινίδα Λεπτά; -Ναι;
-Αυτή είναι η στιγμή σου. -Πιάστε τον!
Η δεσποινίς Λεπτά επιστρέφει, οπότε θα τη βλέπουμε αρκετά,
και θα είναι υπέροχο να δουλέψω μαζί της.
Όταν καταφέρνουμε να τη βγάλουμε από το τροχόσπιτό της. Είναι πολύ οξύθυμη.
Ακόμη και πριν από την ΑΧΑ ή αυτήν εδώ, δημιούργησες εμένα.
Και δουλέψαμε μαζί στο Τέλος του Χρόνου.
Είμαι εδώ γιατί ξέρω τι σπουδαίος άνθρωπος μπορείς να γίνεις.
Στα γυρίσματα, η δεσποινίς Λεπτά είναι μια λάμπα.
Και κάποιος διαβάζει τις ατάκες στο πλατό
και δουλεύει με τους ηθοποιούς για τις σκηνές.
Μετά, εγώ και ο σκηνοθέτης Κάσρα
κόβουμε μια εκδοχή της σκηνής που ταιριάζει.
Οι βοηθοί μοντέρ βάζουν τα δυνατά τους
για να συνθέσουν τη δίδα Λεπτά.
Μετά ηχογραφούμε τη φωνή της Τάρα.
Έτσι, μετά επεξεργαζόμαστε τη σκηνή ξανά.
Και ελπίζουμε ότι το κινούμενο σχέδιο θα συνδυαστεί καλά.
Η RSP έκανε τη δίδα Λεπτά σε αυτόν τον κύκλο, είναι εκπληκτική.
Οπότε, η αρχικά πορτοκαλί δίδα Λεπτά
ανανεώθηκε λίγο
για να της δώσουν διαφορετικό στήσιμο
και να έχει περισσότερη έκφραση.
Απλώς δες.
Υπάρχει και η ασπρόμαυρη δις Λεπτά που βλέπουμε στο 3ο επεισόδιο,
και αρχικά, ο Κάσρα, ο οποίος σκηνοθέτησε αυτό το επεισόδιο,
την ήθελε να κινείται πλήρως δισδιάστατα.
Μπορούσαμε να το είχαμε κάνει, αλλά θα ήταν απαγορευτικά ακριβό.
Έτσι ρωτήσαμε, "Υπάρχει κάποιος τρόπος
"που να φαίνεται σαν να κινείται δισδιάστατα;"
Καλύτερα;
Και μπόρεσαν να το κάνουν και δείχνει φανταστική.
Παρά τις δυνάμεις και τις ικανότητές σου,
με άφησες απλώς να είμαι ένα πράγμα σου.
Ο υπολογιστής σου, το παιχνίδι σου.
Αντί γι' αυτό που θα μπορούσα να είμαι.
Το κορίτσι σου.
ΧΡΟΝΙΚΗ ΑΚΤΙΝΟΒΟΛΙΑ
Αυτή είναι η αίθουσα ελέγχου του Χρονικού Πυρήνα.
ΓΕΙΑ ΣΟΥ, ΑΥΤΕ ΠΟΥ ΠΑΡΑΜΕΝΕΙ!
Αυτό το σκηνικό έχει επηρεαστεί πολύ
από τα ανατολικοευρωπαϊκά εργοστάσια ηλεκτρικής ενέργειας στα μέσα του αιώνα,
καθώς επίσης και από περιβάλλοντα τύπου αμυντικών αεροσταθμών.
Καθώς περπατάμε στον διάδρομο προστασίας,
περνάμε πόρτες πάχους ενός μέτρου.
Και τελικά, όταν φτάνουμε στην κύρια πόρτα της αίθουσας ελέγχου,
το κατώφλι αυτής της πόρτας είναι κοντά τρία μέτρα.
Και μετά, μπαίνουμε εδώ,
και μπαίνοντας στον μεταβατικό θάλαμο της αίθουσας ελέγχου
και περνώντας την πόρτα του,
έχουμε άλλο ένα κατώφλι τριών μέτρων
που πρέπει να περάσουμε.
Η ιδέα είναι ότι αυτό που βρίσκεται έξω από το παράθυρο
είναι η πιο φοβερή δύναμη,
κάτι παρόμοιο με πυρηνική έκρηξη ή ηφαίστειο.
Βάλε στολή, τρέξε στον διάδρομο όσο πιο γρήγορα μπορείς,
φόρτωσε τον Πολλαπλασιαστή, πάτα το πράσινο κουμπί και έλα πίσω.
Τα γυρίσματα με όλους μέσα εδώ ήταν πραγματικά πολύ ωραία,
το ότι μείναμε πολλές μέρες μέσα σε αυτό το δωμάτιο.
Κάναμε πολλές διαφορετικές εκδοχές των ίδιων γεγονότων,
ξανά και ξανά, σχεδόν σαν την Ημέρα της Μαρμότας.
Πάτα το πράσινο κουμπί.
Έτσι μπράβο. Τώρα εκτόξευσέ τον.
Μπράβο, τα κατάφερες. Γύρνα πίσω, γύρνα πίσω. Έλα!
Υπήρχαν πολλές αστείες στιγμές
που κάναμε όλοι λίγο σαν τρελοί.
Κάτι σαν σύνδρομο εγκλεισμού, στα όρια.
Ναι.
Έχω περάσει πολλές μέρες σε αυτό το δωμάτιο.
Γυρίζαμε μια σκηνή,
εκδοχή Α, εκδοχή Β, Γ, Δ, Ε, Ζ, Η,
Θ, Ι, Κ, Λ, Μ, Ν, Ξ, Ο, Π...
Πήγαινα σπίτι και την έβλεπα στον ύπνο μου
κι έπρεπε να έρθω ξανά στο πλατό και να την ξανακάνουμε.
Και μετά πήγαινα σπίτι και την έβλεπα στον ύπνο μου.
Και μετά ερχόμουν στο πλατό και την κάναμε από την αρχή.
Δεν θα ξεχάσω ποτέ τον Χρονικό Πυρήνα.
Με τον Αργαλειό, υπήρχε αρκετή έρευνα κι ανάπτυξη.
Θέλαμε αυτό το πράγμα να δείχνει αληθινό.
Το καλλιτεχνικό τμήμα ήταν απίστευτο.
Αυτοί ήταν που σκέφτηκαν την ιδέα.
Και μετά το παραδώσαμε στην προπαραγωγή,
σε μια εταιρεία, την Trixster, που έχει έδρα τη Γερμανία.
Εκείνοι έκαναν αυτό το πράγμα να δουλέψει.
Αρχικά, ήταν να έχει το μέγεθος φεγγαριού.
Αλλά η απόσταση για να φαίνεται όσο μεγάλο το βλέπουμε στην οθόνη
θα έπρεπε να είναι τόσο υπερβολικά μεγάλη
που δεν θα το καθιστούσε λειτουργικό
για να μπορέσουμε να το διορθώσουμε εμείς.
Οι Μπένσον και Μούρχεντ ήθελαν πολύ χρώμα εκεί.
Ήθελαν να δουν το πλήρες φάσμα.
Το σκηνικό φωτισμού του Χρονικού Πυρήνα
ήταν τεράστιο, το μεγαλύτερο που κάναμε σε όλο τον κύκλο.
Θα δείτε καθώς οι χαρακτήρες κινούνται στον χώρο
μοτίβα ουράνιου τόξου από πάνω τους.
Έχεις περίπου πέντε λεπτά.
Αυτή ήταν απίστευτα δύσκολη εξίσωση.
Το πρώτο πρόβλημα είναι ότι καμία υπάρχουσα μονάδα LED δεν μπορεί
να φτιάξει ουράνιο τόξο με καθορισμένα τμήματα χρώματος.
Έτσι, ο προϊστάμενός μου στο τμήμα φωτισμού, Μαρκ Τέιλορ,
συνεργάστηκε με τον Κρις Τάουνσεντ, επόπτη οπτικών εφέ,
για να φτιάξουν με εργαλεία οπτικών εφέ ένα ουράνιο τόξο σε γραφικό σχέδιο
που είχαμε εκτυπώσει σε κάτι μικροσκοπικά πιάτα.
Μοιάζει με τρυβλίο Πέτρι, σαν γυαλί μικροσκοπίου.
Και μετά, τα βάλαμε αυτά σε μονάδες
που είναι σχεδιασμένες κυρίως για θεατρικά,
τύπου κινούμενα LED, σημειακή πηγή, προβολείς.
Το φως πέρασε μέσα από το πιάτο
και πρόβαλλε, στην ουσία, ένα ουράνιο τόξο στη σκηνή.
Ωστόσο, αυτό που ανακαλύψαμε ήταν ότι αυτό που βάζαμε στον υπολογιστή,
και αυτό που ήταν στο πιάτο,
και το αποτέλεσμα όταν περνούσε το φως από μέσα,
ήταν εντελώς διαφορετικά πράγματα.
Οπότε, έπρεπε να δουλέψουμε προς τα πίσω,
"Λοιπόν, αυτό το σχέδιο μοιάζει με αυτό
"όταν τελικά προβάλλεται."
Δεν μοιάζει καθόλου με το σχέδιο.
Έτσι έπρεπε να κάνουμε τα σχέδια να φαίνονται περίεργα
για να τα φέρουμε στα φυσιολογικά τους στα γυρίσματα.
Οπότε πήρε... Δεν πήρε μόνο τις δέκα εβδομάδες προετοιμασίας,
αλλά και τις πρώτες δέκα εβδομάδες γυρισμάτων
πριν μεταφερθούμε στην αίθουσα ελέγχου του Χρονικού Πυρήνα
για να το δοκιμάσουμε.
Άκου με. Αν σταματήσεις, θα πεθάνεις.
Εντάξει.
Ξεκινάμε.
Ο κύριος στόχος με αυτήν τη στολή ήταν
"πόσο βαρύ μπορούμε να κάνουμε αυτό το πράγμα;"
ΚΡ. ΓΟΥΑΝΤΑ ΣΧΕΔΙΑΣΤΡΙΑ ΚΟΣΤΟΥΜΙΩΝ
Πιστέψτε με, δεν είναι εύκολο πράγμα να το πετύχεις σε αυτήν την κλίμακα.
Μια χαρά είσαι.
Για να κάνω τα υλικά να έχουν αποτέλεσμα,
φερειπείν, έκανα έρευνα για διαφορετικές τεχνικές επεξεργασίας υφασμάτων
για να πετύχω μια ρετρό εμφάνιση,
αλλά, με προστατευτική ποιότητα.
Και έλεγα ότι θα το πετύχω με το λατέξ,
που θα ψεκάζαμε πάνω σε αυτόν τον καμβά.
Περίπου τρεις εβδομάδες μετά, ανακαλύψαμε ότι γινόταν ροζ,
επειδή το λατέξ αντιδρούσε στην υπεριώδη ακτινοβολία.
Μετά, έπρεπε να βρούμε προστασία από την υπεριώδη...
Τέλος πάντων, έπρεπε να το παρατήσουμε.
Έπρεπε να βρούμε κάτι άλλο, είχαμε ήδη δουλέψει τη διαδικασία.
Αλλά η στολή του Χρονικού Πυρήνα, ξεφτίζει κάτω από τη Χρονική Ενέργεια
και υπήρχε ένα...
Ένα επίπεδο από κάτω που είχε καπιτονέ προστατευτικό.
Το να βρούμε τρόπο για να περάσουμε
εκατοντάδες μέτρα καπιτονέ υλικού μέσα από τις μηχανές,
έπρεπε να φτιάξουμε ειδικά τελάρα,
κάτι που χρειάστηκε άπειρες τεχνικές διαδικασίες.
Κι επίσης, πώς μπορεί κάποιος να φορέσει τόσο βάρος
και να μη μοιάζει με μασκότ;
Νομίζεις ότι θα είναι πολύ εύκολο να κάνεις κάτι βαρύ για έναν ηθοποιό,
και μετά συνειδητοποιείς ότι δεν είναι τόσο εύκολο.
Υπήρξαν σίγουρα διαδρομές προς τον εκτοξευτή του Αργαλειού
που θέλαμε να είναι κωμικές, με μαύρο χιούμορ.
Και υπήρχαν κι εκείνες που θέλαμε
να αποδώσουμε την ένταση όσο περισσότερο γινόταν.
Ξέραμε ότι όσο πιο δυσκίνητη η διαδρομή,
τόσο πιο οδυνηρή θα ήταν.
Όπως στο Gravity,
όταν κάποιος πάει να πιάσει κάτι κι επειδή δεν έχουν την αδράνεια,
είναι σωματικά αδύνατο να προσπαθήσουν πιο πολύ
για να πιάσουν κάτι. Κάπως έτσι ήταν.
Να είσαι γενναίος. Είσαι πολύ γενναίος.
Έχουμε πολλές σκηνές με χαρακτήρες να περπατούν κατά μήκος του διαδρόμου
προς τον Χρονικό Αργαλειό για να τον φτιάξουν,
ή για να λύσουν κάποιο πρόβλημα, και κατά συνέπεια,
ένα από τα πράγματα που συμβαίνουν όταν κάποιος περπατά εκεί
είναι ότι επηρεάζεται από τη Χρονική Ενέργεια.
Και αν δεν είναι προσεκτικοί,
και αν η Χρονική Ενέργεια είναι πολύ δυνατή,
οι στολές τους θα αρχίσουν να αλλοιώνονται και να διαλύονται.
Έτσι, σχεδόν όλες οι λήψεις που βλέπετε
έχουν οπτικά εφέ πάνω στη στολή.
Τις καταστρέφουμε, τις λιώνουμε μπροστά στην κάμερα,
και βγάζουμε λωρίδες σαν μακαρόνια
με παρόμοιο τρόπο που έχουμε κάνει σε άλλες χρονικές απεικονίσεις.
Οπότε, ήταν μια πολύ ενδιαφέρουσα διαδικασία
να προσπαθείς να βρεις τη γλώσσα
που ταιριάζει στην ιδέα της αποσύνθεσης.
Τα γυρίσματα ήταν 40 καρέ το δευτερόλεπτο
για να φαίνονται όλοι ότι κινούνται λίγο πιο αργά.
Έχουμε υπέροχες ερμηνείες από τον Όουεν και από τον Τζόναθαν,
που ήταν μέσα στις στολές.
Πάτα το πράσινο κουμπί!
Σε μερικές λήψεις, οι στολές είναι μόνο γραφικά,
αλλά χρησιμοποιήσαμε τις στολές όσο το δυνατόν περισσότερο.
Ναι!
Κολοκύθες.
Τι θα κάνω;
Είναι το Ιερό Χρονολόγιο, ή τίποτα.
Δεν φτάνει να προστατέψεις το Ιερό Χρονολόγιο, Λόκι.
Ακόμα και κάτω εκεί, είναι γεμάτο θάνατο και καταστροφή
και αδικία.
Θέλεις να είσαι ο θεός που αφαιρεί την ελεύθερη βούληση όλων
για να προστατέψεις αυτό;
Σε τι ωφελεί η ελεύθερη βούληση, αν είναι όλοι νεκροί;
Και γιατί να μην πεθάνουμε προσπαθώντας;
Γιατί να μην πεθάνουμε παλεύοντας;
Αυτό που μου είπε ο Τομ στην αρχή του 2ου κύκλου ήταν ότι
αν η σειρά είναι για τον Λόκι που γίνεται η καλύτερη εκδοχή του εαυτού του,
δεν μπορείς να γίνεις η καλύτερη εκδοχή του εαυτού σου
χωρίς να αποδεχτείς το παρελθόν σου.
Που σημαίνει να τα αποδεχτείς όλα, τα στραβά και τα πάντα.
Και το ενδιαφέρον ήταν ότι έγινε αληθινός ήρωας,
ένας τύπος που δεν πρόκειται ποτέ να επωφεληθεί από αυτές του τις επιλογές.
Θα πάρει τον θρόνο που πάντα ήθελε,
αλλά όχι με τον τρόπο που περίμενε.
Θέλει να είναι με τους φίλους του, δεν μπορεί.
Για να παίξει ένα αληθινό παιχνίδι αυτοθυσίας,
πρέπει να καταλάβει πραγματικά ποιος είναι.
Λόκι, τι κάνεις;
Ξέρω τι θέλω.
Ξέρω τι είδους θεός πρέπει να γίνω...
για εσένα.
Για όλους μας.
Και όταν μπαίνει στον Χρονικό Αργαλειό και αυτοθυσιάζεται,
νομίζω ότι είναι μια στιγμή του Λόκι
που δεν έχουμε δει.
Θέλαμε πραγματικά να τον δούμε να εξελίσσεται
από ασήμαντος θεός σε φοβερό και τρομερό Θεό.
Υπήρχε ένα προσχέδιο του σεναρίου
για το πώς τελειώνει.
Και κάτι δεν άρεσε σε κανέναν από τους δυο μας.
Το θέμα ήταν ότι σε αυτό το προσχέδιο, ο Λόκι δεν κατέστρεψε τον Αργαλειό.
Έσωσε τον Αργαλειό από την κατάρρευση και μετά, ανέβηκε στον θρόνο.
Ξέραμε ότι κάτι δεν κολλάει, αλλά δεν ξέραμε τι.
Δηλαδή προσπαθεί να σώσει τον Αργαλειό,
παίρνει τον θρόνο, όλα αυτά.
Αλλά το πρόβλημα ήταν ότι δεν υπήρχε η θυσία
και συνειδητοποιήσαμε, γιατί δεν καταστρέφει τον Αργαλειό
και μετά να πρέπει να αναλάβει την τεράστια ευθύνη του;
Δεν κερδίζει τίποτα από αυτό.
Είναι εντελώς προφανές τώρα, φαίνεται να είναι η σωστή επιλογή.
Αλλά αυτή ήταν μια κρίσιμη στιγμή στην εξέλιξη,
όταν συνειδητοποιήσαμε ότι ο Λόκι πρέπει να γίνει ο Αργαλειός.
Βλέπουμε τα κανονικά του ρούχα να πέφτουν
και αποκαλύπτουμε το τελευταίο του κοστούμι
και τα κέρατα αρχίζουν να μεγαλώνουν ξανά.
Έχουμε ήδη τραβήξει τον Τομ να ανεβαίνει τις σκάλες
και να σκαρφαλώνει σε αυτό που τελικά θα γίνει ο θρόνος του,
καθώς, στη συνέχεια, κρατά τον χρόνο και συγκρατεί τα πάντα μαζί.
Αυτή ήταν μια επική στιγμή.
Τονικά, αυτό το κοστούμι ήταν πολύ δύσκολο,
γιατί έπρεπε να έχει μια μοναστική ποιότητα,
αλλά έχει και το παρελθόν του, που ήθελε τον θρόνο, να γίνει βασιλιάς.
Και προετοιμάζεται
για να παρακολουθεί τα πάντα ως βασιλιάς, αλλά ταπεινά.
Ταπεινός υπό το βάρος της ευθύνης.
Οπότε, έπρεπε να βρούμε πώς το κοστούμι του θα λέει όλα αυτά.
-Το μεγάλο φινάλε. -Το μεγάλο φινάλε του Loki.
-Ναι. -Κύκλοι 1 και 2.
Είναι βαρύγδουπο, είναι συγκινητικό, γιατί έχει περάσει πολλά.
Τόσοι αγώνες, τόσος πόνος, και...
Τόσες πολλές ερωτήσεις.
Η επιστροφή του είναι
σαν να αποδέχεται ξανά κάτι.
Ή ένας επαναπροσδιορισμός του εαυτού του.
Νομίζω ότι είναι ενδιαφέρον ότι από την αρχή,
πάντα λέγαμε, εννοώ, από τον Νοέμβριο,
-λέγαμε ότι είναι φυσικό. -Ναι.
-Είναι η φυσική πλευρά του Λόκι. -Ναι.
-Είναι αληθινό. Σε αναστατώνει. -Πολύ αληθινό.
Είναι παρεμ... Είναι το εσωτερικό απ' έξω.
Είναι. Ναι.
Αυτό που λατρεύω είναι ότι είναι οικείο στα χρώματα
και στο σχήμα του,
αλλά καινούργιο ως προς την ταπεινοφροσύνη του.
-Πάνε, λοιπόν, οι... -Πανοπλίες.
οι πανοπλίες και τα βαριά μέταλλα και τα προστήθια.
-Είναι κάπως υβρίδιο. -Πιο ευάλωτο.
Είναι. Είναι ένα υβρίδιο
βασιλιά και... μοναχού.
-Σωστά; -Ναι. Ναι.
Αυτά είναι... Αυτά είναι τα ρούχα κάποιου
που μπορεί να έχει αφοσιωθεί σε έναν σκοπό
-πέρα από τον εαυτό. -Σωστά.
Και αυτό είναι το... Αυτά είναι ενδύματα σκοπού και εξάσκησης.
-Και βάρους. -Και βάρους.
-Ναι. -Ναι.
Ο Μόμπιους είναι που λέει στο 6ο επεισόδιο,
"Μερικές φορές ο σκοπός είναι περισσότερο βάρος παρά δόξα.
"Εσύ διαλέγεις το βάρος σου."
Κι έτσι, αποδέχεται τον μανδύα.
Τα πρώτα δέκα χρόνια ταινιών με τον Λόκι αφορούσαν τη δόξα.
Ήταν κακός, κυνηγούσε έναν θρόνο.
Σε αυτόν τον κύκλο, μαθαίνει ότι ο ένδοξος σκοπός του
είναι να κουβαλήσει το βάρος όλων των άλλων.
Αγκαλιάζει τη νέα του τρυφερή προσωπικότητα
μέσα σε αυτούς τους δύο κύκλους,
αλλά αγκαλιάζει επίσης το παρελθόν του
και τον τίτλο του ως Ασγκάρδιος θεός
που καλείται να αποτρέψει την κατάρρευση και να σώσει τους φίλους του.
Μας δίνει μια ευκαιρία.
Η μαγική του δύναμη ως ημίθεος
ενισχύεται επειδή συνειδητοποιεί ότι...
αυτή η εξουσία που έχει στον συντονισμό και τη διαχείριση του χρόνου
είναι, βασικά, εκεί που τελειώνει η ιστορία.
Και είναι η μόνη του αντίσταση ενάντια στο σχέδιο Αυτού που Παραμένει.
Υπήρχε μια τεράστια ευκαιρία εδώ
να δείξουμε έναν χαρακτήρα να εξελίσσεται
από μικροπρεπής σε κάποιον που θυσιάζεται για τους άλλους
και νιώθει την αξία των πράξεών του.
Το ότι μπορέσαμε, ειδικά σήμερα, να πούμε αυτήν την ιστορία, ήταν δώρο.
Αυτό που ήταν επίσης σημαντικό
είναι ότι δεν πρόκειται για θυσία κάποιου υπερήρωα,
αλλά κάποιου που δεν θα δει καν οφέλη από αυτήν.
Δεν σώζει τους φίλους του και μετά αράζουν παρέα.
Είναι καθαρή θυσία.
Ο Άτλας στο Τέλος του Χρόνου που αποτρέπει την κατάρρευση.
Κι αυτό ήταν επειδή θέλαμε να πούμε μια ιστορία
που θα είχε κάτι μυθικό,
θα ταίριαζε στη σκανδιναβική μυθολογία, πάνω στην οποία βασίζονται όλα αυτά.
Θυμάμαι,
πάνω από δύο χρόνια πριν, το έβαλα αυτό για τον 1ο κύκλο.
Και ο 1ος κύκλος ήταν σαν μια νέα αρχή,
γιατί αφαιρούσαμε από τον Λόκι όλα όσα ήξερε,
τον απομακρύναμε από τον Άσγκαρντ, από τον Θορ και τον Όντιν.
Μια νέα αρχή, μια νέα ιστορία, ένα νέο κεφάλαιο.
Φόρεσα αυτήν τη φόρμα και ήλπιζα
ότι το κοινό θα αποδεχτεί και θα εμπνευστεί από τη νέα μας ιστορία.
Όσο σκληρά κι αν δουλεύεις, πάντα υπάρχει η αίσθηση της αβεβαιότητας.
Σκέφτεσαι, "Ελπίζω να το λατρέψουν,
"και να ενθουσιαστούν και να ενδιαφερθούν όσο κι εγώ για αυτήν τη νέα ιδέα."
Νιώθω πολύ τυχερός και πολύ ευγνώμων στο κοινό
γιατί ο κόσμος δείχνει να ενδιαφέρεται
για τις ιδέες και τους χαρακτήρες και τον κόσμο και την ΑΧΑ
και τις ερμηνείες και όλους τους νέους ηθοποιούς της Marvel.
Έτσι, αισθάνομαι τεράστια ευγνωμοσύνη και,
για να είμαι απόλυτα ειλικρινής, βαθύ ενθουσιασμό.
Απόδοση διαλόγων: Τζίνα Ρουμανά